
Projekteerimistingimuste kinnitamine
(Sepa tn 1a hoone katusekatte ja fassaadide rekonstrueerimine)
	1. ASJAOLUD JA MENETLUSE KÄIK




28.02.2014. a taotles AS Eesti Gaas, registrikood 10178905, mille esindajana tegutseb Dmitri Makarov volikirja alusel, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Sepa tn 1a hoone katusekatte ja fassaadide rekonstrueerimiseks. Sepa tn 1a hoone asub Narva linna Vanalinna linnaosas (edaspidi: Vanalinn) ning jääb kultuurimälestisena tähistatud arheoloogiamälestise registrinumbriga 27276 alale.
	2. ÕIGUSLIKUD ALUSED



2.1
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.2
Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
	3. OTSUS




Kinnitada projekteerimistingimused Sepa tn 1a hoone katusekatte ja fassaadide rekonstrueerimiseks järgnevalt:
	3.1 ÜLDANDMED



	3.1.1  Ehitisregistri andmed: gaasiregulaatorjaam, ehitisregistri kood 120585059. 
3.1.2  Kinnistusraamatu andmed: 
          Sepa tn 1a katastriüksuse tunnus 51101:002:0550, tootmismaa.

	3.1.3  Projekteerimistingimuste koostamise aluseks on projekteerimistingimuste 
          28.02.2014. a taotlus nr 1983/1-14, Ehitusseadus, Narva Vanalinna linnaosa üldplaneering, Narva linna ehitusmäärus, Eestis kehtivad normatiivid, Eesti Standardid.  

	3.2 PROJEKTEERIMISE EESMÄRK




Projekti koostamise eesmärgiks on Sepa tn 1a hoone katusekatte ja fassaadide rekonstrueerimine.
	3.3 ÜLDNÕUDED




3.3.1    Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

-  Ehitusseadus;

-  Majandus- ja kommunikatsiooniministri (edaspidi: MKM) 17.09.2010. a määrus nr 67 „Nõuded ehitusprojektile“;

-  Eesti Standard EVS 811:2012 „Hoone ehitusprojekt”;
-  Narva linna ehitusmäärus jne.
3.3.2 Seletuskiri esitada vastavalt Eesti Standardile EVS 865-1:2013 „Ehitusprojekti kirjeldus. Osa 1: Eelprojekti seletuskiri” ja-/või Eesti Standardile EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus” (märkus: vastavalt MKM 17.09.2010. a määruse nr 67 „Nõuded ehitusprojektile” §-le 16 ehitusprojektile antakse hinnang olenemata esitatud ehitusprojekti staadiumist, lähtudes eelprojekti mahust).

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Projekt peab olema heaks kiidetud kõigil ehitusseadusega ettenähtud juhtudel.
3.3.5 Projekti koosseisus esitada originaalkooskõlastused ja spetsialistide originaalallkirjad. Digitaalallkirja kasutamisel esitada see digitaalsel kandjal. Projekti lisana esitada ka digitaalallkirja kinnitusleht.
3.3.6 Esitada projekti nimetus: „Sepa tn 1a hoone rekonstrueerimine“.

3.3.7 Hoone ehitusprojekti lisana esitada hoone seisundi tehniline ekspertiis. Ekspertiisi koostamise kuupäev peab olema hiljem, kui 19.03.2014. a. Otsus lisada projekti kausta. Nõuded tehnilisele ekspertiisile: vastavalt MKM 20.02.2012. a määrusele nr 15 „Ehitise ekspertiisi tegemise kord”.

3.3.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee või ortofotot Maa-ameti kardiserverist.
3.3.9 Värvivaated esitada mõõtkavas 1:50. Vaadetel näidata akende ja uste värvitoonid, välisviimistluse ja värvilahenduse pass, viited koos välisviimistluse passi numbritega jne. Välisviimistluse ja värvilahenduse passis esitada välisviimistluse materjalide nimetused ja värvikoodid, värvikataloogi nimetus jne. Metallosade värvitoonid esitada RAL kataloogi järgi.

3.3.10 Projekti lisadena esitada Narva Linnavalitsuse korraldus projekteerimistingimuste kinnitamise kohta, inventeerimisjoonised või eelneva ehitusprojekti olulised joonised, millised kajastavad projekteerimiseelseid seaduslikul alusel rajatud konstruktsioone.

3.3.11 Ehitise tehnilised näitajad esitada vastavalt MKM 24.12.2002. a  määrusele nr 69 „Ehitise tehniliste andmete loetelu“. Tehnilised näitajad esitada seletuskirja lisadena.
3.3.12 Ehitise kasutamise otstarve esitada vastavalt MKM 04.12.2012. a määrusele nr 78 „Ehitise kasutamise otstarvete loetelu”. 
3.3.13 Hoone plaanil näidata projekteeritava ala piirid – mõlemal pool piiratud välisseinad. Hoone püstlõikel näidata projekteeritava ala piirid – mõlemal pool piiratud välisseinad ning katus. Katuse plaan ja vaated esitada ilma projekteeritava ala piirideta.
3.3.14 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2012 „Hoone ehitusprojekt”. Eskiisis esitada ka käesoleva korralduse punktidega 3.3.9-3.3.12, 3.4.2, 3.4.5 ettenähtud dokumentide kogum ja andmed. 

3.3.15 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt (selle osad) paberkandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Projekteerida Sepa tn 1a hoone katusekatte ja fassaadide rekonstrueerimine ilma hoone laiendamiseta.
3.4.2 Katusekattematerjal: kasutada Vanalinna piirkonda sobivaid lahendusi. Mitte kasutada asbesti sisaldavaid materjale. Soovitavalt kasutada värvitud klassik- või valtsprofiiliga plekki. Eskiisis esitada vähemalt 2 katusekatteprofiili varianti parima tulemuse saavutamiseks.
3.4.3 Lubatud välisseinte välisviimistlus: dekoratiivkrohv, värvitud/terrasiit tsementkiudplaadid. 
3.4.4 Fassaadid: mitte piirata dekoratiivse võrguga katuseräästast maapinnani. 

3.4.5 Katusekatte ja seinte värvilahendus: kasutada Vanalinna piirkonda sobivaid lahendusi. Arvestada Narva Linnavalitsuse kinnitatud projektidega ettenähtud Sepa tn 1, Karja tn 2, Kraavi tn 2 ja Kraavi tn 7 ehitiste värvilahendust. Projektid asuvad Narva Linnavalitsuse Arhitektuuri- ja Linnaplaneerimise Ameti arhiivis. Mitte kasutada erksaid värvitoone. Eskiisis esitada vähemalt 2 katusekatte ja seinte värvilahenduse varianti parima tulemuse saavutamiseks.

3.4.6 Sillutisriba rajamise/rekonstrueerimise korral:
3.4.6.1 Esitada sillutisriba konstruktiivne lõige ning kasutatavate materjalide spetsifikatsioon.
3.4.6.2 Asendiplaan esitada krundi tõese geodeetilise mõõdistuse alusel. Näidata sillutisriba eraldi tingmärgiga. Esitada olemasolevate välisvõrkude tingmärgid.
3.4.6.3 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia ja kaartide laadimise spetsialisti poolt kooskõlastatud geodeetiline krundi alusplaan paberkandjal esitada ehitusprojekti lisana. 

3.4.6.4 Projekteerijal võtta tehnovõrkude kaitsevööndite valdajatelt ja maaomanikelt nõusolek ehitustööde läbiviimiseks (kanda asendiplaanile). 

3.4.7 Krundi piirded: ei ole lubatud.

3.4.8 Muud nõuded: vastavalt Ida-Eesti Päästekeskuse, muinsuskaitse vaneminspektori, Narva Vanalinna linnaosa üldplaneeringu nõuetele, ekspertiisiotsusele ning Eesti Vabariigis kehtivate määruste, standardite ja projekteerimisnormidega ettenähtud nõuetele. 
	3.5 KOOSKÕLASTUSED




3.5.1    Ida-Eesti Päästekeskus.
3.5.2    Projekti tellija või tema seaduslik esindaja (Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“ § 3).
3.5.3    Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektor.
3.5.4    Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolevad projekteerimistingimused on kehtivad kuni 18.03.2016. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets
Linnasekretär

